Document ID: 31992D0018

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Δεκεμβρίου 1991 σχετικά με τις αιτήσεις συνδρομής οι οποίες υπεβλήθησαν από την Ελληνική Δημοκρατία για έκτακτη οικονομική ενίσχυση υπέρ της Ελλάδας στον κοινωνικό τομέα (1991) (Το κείμενο στην ελληνική γλώσσα είναι το μόνο αυθεντικό) (92/18/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 815/84 του Συμβουλίου (1), όπως τροποποιήθηκε από τον κανονισμό (ΕΟΚ) αριθ. 4130/88 (2) για την έκτακτη οικονομική ενίσχυση υπέρ της Ελλάδας στον κοινωνικό τομέα, και ιδίως το άρθρο 7,
Εκτιμώντας:
ότι η Ελληνική Δημοκρατία υπέβαλε στην Επιτροπή, σύμφωνα με το άρθρο 6 παράγραφος 1 του κανονισμού (ΕΟΚ) αριθ. 815/84, δύο αιτήσεις με ημερομηνία 29 Μαρτίου 1991 για τη χορήγηση οικονομικής ενίσχυσης για το οικονομικό έτος 1991-
ότι τα στοιχεία των αιτήσεων, για τις οποίες ισχύει η παρούσα απόφαση, περιλαμβάνονται σε παράρτημα-
ότι πληρούνται όλες οι απαραίτητες προϋποθέσεις του κανονισμού (ΕΟΚ) αριθ. 815/84 για τη χορήγηση της ενίσχυσης-
ότι πρέπει να παραταθεί η χρονική διάρκεια των προηγούμενων αποφάσεων που αναφέρονται στο παράρτημα που προσαρτάται στην παρούσα απόφαση-
ότι η παρούσα απόφαση είναι σύμφωνη με τη γνώμη της επιτροπής που προβλέπεται από το άρθρο 10 του κανονισμού (ΕΟΚ) αριθ. 815/84,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται οι δύο αιτήσεις συνδρομής για την περίοδο 1991 έως 1994, σύμφωνα με το άρθρο 1 στοιχεία α) και β) αντίστοιχα του κανονισμού (ΕΟΚ) αριθ. 815/84, καθώς και ορισμένες τροποποιήσεις των προηγούμενων αποφάσεων που εμφαίνονται στο προσαρτώμενο παράρτημα ΙΙ, ως προς τη χρονική τους διάρκεια και για την περίοδο που αναφέρονται στο παράρτημα αυτό.
Άρθρο 2
Η μέγιστη συνδρομή που αποφασίζεται για τις δύο αιτήσεις που αφορούν αντίστοιχα το άρθρο 1 στοιχεία α) και β) του κανονισμού (ΕΟΚ) αριθ. 815/84 καθορίζεται σε 37 002 836 Ecu: 10 687 193 Ecu για την αίτηση συνδρομής σύμφωνα με το άρθρο 1 στοιχείο α) και 26 315 643 Ecu για την αίτηση συνδρομής σύμφωνα με το άρθρο 1 στοιχείο β) του εν λόγω κανονισμού.
Άρθρο 3
Η ανάληψη δεσμεύσεων για το οικονομικό έτος 1991 καθορίζεται σε 30 127 972 Ecu: 10 687 193 Ecu για την αίτηση συνδρομής σύμφωνα με το άρθρο 1 στοιχείο α) και 19 440 779 Ecu για την αίτηση συνδρομής σύμφωνα με το άρθρο 1 στοιχείο β) του εν λόγω κανονισμού.
Άρθρο 4
Η παραπέρα ανάληψη δεσμεύσεων που προέρχονται από πιστώσεις του κανονισμού (ΕΟΚ) αριθ. 815/84 θα βασίζεται στην εξέλιξη της χρηματοοικονομικής και φυσικής εκτέλεσης και θα εξαρτάται από τις χρηματοδοτικές δυνατότητες του προϋπολογισμού.
Άρθρο 5
Η παρούσα απόφαση απευθύνεται στην Ελληνική Δημοκρατία. Βρυξέλλες, 6 Δεκεμβρίου 1991.

Labels: 0
18
9